সাইমন জোন্স
সাইমন ফিলিপ জোন্স, এমবিই (ইংরেজি: Simon Jones; জন্ম: ২৫ ডিসেম্বর, ১৯৭৮) সোয়ানসি এলাকার মরিস্টোনে জন্মগ্রহণকারী ও ওয়েলশীয় বংশোদ্ভূত ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। বেশ কয়েকটি কাউন্টি দলের পক্ষে খেলেছেন। তন্মধ্যে, গ্ল্যামারগন, ওরচেস্টারশায়ার ও হ্যাম্পশায়ার অন্যতম। পরবর্তীতে ডিসেম্বর, ২০১১ সালে পুনরায় দুই বছরের চুক্তিতে প্রথম কাউন্টি দল গ্ল্যামারগনে ফিরে যান 'হর্স', 'শো পাই' ডাকনামে পরিচিত সাইমন জোন্স। দলে তিনি মূলতঃ ডানহাতি ফাস্ট বোলিং করতেন। পাশাপাশি নিচেরসারিতে বামহাতে ব্যাটিং করে প্রভূতঃ সফলতা পেয়েছেন। তার বাবা জেফ জোন্স ১৯৬০-এর দশকে গ্ল্যামারগন ও ইংল্যান্ড দলের পক্ষে খেলেছিলেন।